**Ministru kabineta noteikumu projekta “Grozījumi Ministru kabineta 2012.gada 13.marta noteikumos Nr.170 “Noteikumi par ārpus kārtas transportējamām precēm”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2012.gada 13.marta noteikumos Nr.170 “Noteikumi par ārpus kārtas transportējamām precēm” (turpmāk – MK noteikumi Nr.170) ir nepieciešams veikt grozījumus, kuru mērķis ir ļaut universālā pasta pakalpojumu sniedzējiem ārpus kārtas šķērsot valsts robežu ar sūtījumiem, kam izmantoti unificētie pasta sūtījumu pārvadāšanas dokumenti CN22 un CN23, kuriem pievienots pavadraksts CN37, CN38 vai CN41.Ministru kabineta noteikumu projekts “Grozījumi Ministru kabineta 2012.gada 13.marta noteikumos Nr.170 “Noteikumi par ārpus kārtas transportējamām precēm”” (turpmāk – noteikumu projekts) stāsies spēkā vispārējā kārtībā pēc noteikumu pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republika ir Pasaules Pasta savienības dalībvalsts. Saeima 2014.gada 12.jūnijā pieņēma likumu “Par 2012.gada Pasaules Pasta konvenciju”, ar kuru ir pieņemta un apstiprināta 2012.gada 11.oktobrī parakstītā Pasaules Pasta konvencija. Pasaules Pasta konvencija nosaka vienkāršotu pasta sūtījumu pārvadāšanas kārtību, izmantojot unificētos pasta sūtījumu pārvadāšanas dokumentus CN22 un CN23, kuriem pievienots pavadraksts CN37, CN38 vai CN41. Pasaules Pasta konvencijas 4.pants nosaka dalībvalstīm ieviest pēc iespējas ātrāku sūtījumu apstrādes kārtību universālā pasta pakalpojumu sniedzējiem.Saskaņā ar Latvijas Republikas valsts robežas likuma 10. panta desmitās daļas 6. punktu un MK noteikumiem Nr. 170, ja valsts robežas šķērsošanas vietās ir izveidojusies transportlīdzekļu rinda, ātri bojājošām kravām, kuras tiek pārvadātas ar speciālām iekārtām (ATP), ir atļauts šķērsot valsts robežu ārpus kārtas. Šis nosacījums attiecas arī uz precēm, kuras nepieciešams transportēt ārpus kārtas to fizisko īpašību dēļ (piemēram, dzīvi dzīvnieki, laikraksti). Taču šobrīd MK noteikumi Nr.170 neparedz universālā pasta pakalpojumu sniedzējiem, kuri izmanto pārvadāšanas dokumentus CN22 un CN23, kam pievienots pavadraksts CN37, CN38 vai CN41, ļaut ārpus kārtas šķērsot valsts robežu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pieaugot starptautisko sūtījumu apjomam, arvien biežāk valsts autoceļu robežas šķērsošanas vietas šķērso kravas, kuras transportē universālo pasta pakalpojumu sniedzēji, izmantojot unificētos pasta pārvadāšanas dokumentus CN22 un CN23, kuriem pievienots pavadraksts CN37, CN38 vai CN41. Palielinās arī VAS “Latvijas Pasts” starptautisko kravu pārvadājumu apjomi. 2018. gada I pusgadā vidēji darba dienā valsts sauszemes robežu šķērsoja viens, bet brīvdienās un svētku dienās trīs kravas automobiļi ar sūtījumiem, kam tika izmantoti unificētie pasta pārvadāšanas dokumenti CN22 un CN23, kuriem pievienots pavadraksts CN37, CN38 vai CN41. Universālā pasta pakalpojumu sniedzēju automobiļu stāvēšana vispārējā rindā rada dīkstāves un kavē Pasaules Pasta konvencijas nosacījumu izpildi.Lai risinātu radušos situāciju, noteikumu projekta **1.punkts** paredz svītrot MK noteikumu Nr.170 2.punktu, kurš noteica, ka ārpuskārtas transportējamās preces nosaka tikai pamatojoties uz preču pavaddokumentos norādīto preču kombinētās nomenklatūras kodu.Savukārt noteikumu projekta **2.punkts** paredz papildināt MK noteikumu Nr.170 pielikumu, kurā noteiktu, ka turpmāk ārpus kārtas būs atļauts šķērsot valsts robežu arī kravām, kuras pārvadājot, izmanto unificētos pasta sūtījumu pārvadāšanas dokumentus CN22 un CN23, kuriem pievienots pavadraksts CN37, CN38 vai CN41 |
|  3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir universālā pasta pakalpojuma sniedzēji, kuri šķērso valsts robežu, izmantojot unificētos pasta sūtījumu pārvadāšanas dokumentus CN22 un CN23, kuriem pievienots pavadraksts CN37, CN38 vai CN41. |
| 2. | Tiesiskā regulējuma ietekme uz tautsaimniecību un administratīvo slogu | Tiks veicināti starptautiskie pārvadājumi, kā arī samazināti universālā pasta pakalpojumu sniedzēju riski un zaudējumi, kas saistīti ar transportu dīkstāvēm valsts robežas šķērsošanas vietās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Pasaules Pasta konvencija |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| 2. tabula**Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Pasaules Pasta konvencija |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Pasaules Pasta konvencijas 4.pantā minētie pienākumi katrai dalībvalstij pārliecināties, ka tranzīta sūtījumus nogādā visātrākajā veidā un ar visdrošākajiem līdzekļiem, kādus izmanto saviem sūtījumiem. Šo principu attiecina arī uz nepareizi sūtītiem sūtījumiem un nepareizi nogādātām depešām, kas jāievēro universālā pasta pakalpojumu sniedzējiem.  | Noteikumu projekta 2.punkts | Saistības tiek izpildītas pilnībā.Valsts ieņēmumu dienests ir atbildīgā institūcija par šo saistību izpildi. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta Finanšu ministrijas tīmekļvietnē sadaļā “Sabiedrības līdzdalība” - “Tiesību aktu projekti” – “Muitas politika” 2018.gada 21.augustā publicējot uzziņu par noteikumu projekta izstrādi. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2018.gada 21.augustā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas politika”, adrese: <http://www.fm.gov.lv/lv/sabiedribas_lidzdaliba/tiesibu_aktu_projekti/muitas_politika/>Papildus noteikumu projekta izstrādes gaitā ir notikušas konsultācijas ar universālā pasta pakalpojumu sniedzēju Latvijas Republikā VAS "Latvijas Pasts". |
| 3. | Sabiedrības līdzdalības rezultāti | Konsultāciju laikā izteiktie iebildumi un priekšlikumi ir ņemti vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav |

Finanšu ministre D.Reizniece-Ozola

Kraņevska, 67095527

Sanita.Kranevska@fm.gov.lv

Mazuls, 67120940

Edgars.Mazuls@vid.gov.lv